# บทที่ 1 บทนำ

## ความเป็นมาและความสำคัญ

ร้านดีวารี แอด สปา เปิดให้บริการเกี่ยวกับการนวดและสปามากว่า 10 ปี มีบริการที่หลากหลายเช่น นวดเท้า นวดไทย นวดครีม(โลชั่น) นวดแก้อาการ นวดคอบ่าไหล่ นวดน้ำมันหลัง นวดน้ำมัน(อโรม่า) นวดไทยออย ขัดผิว และการทำสปาเช่น สปาหน้า สปาตัว อบสมุนไพร แต่เนื่องจากทางร้านมีช่องทางการติดต่อออนไลน์ที่น้อย จึงพลาดโอกาสในการเรียกลูกค้า และการกรอกข้อมูลในการเข้าบริการของทางร้านที่ยังใช้เป็นกระดาษ ทำให้ยังมีความยุ่งยากในการกรอกข้อมูล

ดังนั้น ผู้วิจัยจึงมีแนวคิดและได้พัฒนาระบบส่งเสริมการขายสำหรับร้านดีวารีสปา ที่จะนำบริการของ Line OA หรือ LINE Official Account มาร่วมทำงานกับหน้าเว็บแอปพลิเคชั่นที่พัฒนาด้วย PHP และจัดเก็บข้อมูลโดยใช้ MySQL ในการจัดการฐานข้อมูลเพื่อนำไปใช้ในด้านการเลือกบริการ การจองล่วงหน้า หรือการเลือกคอร์ส และการกรอกรายละเอียดต่าง ๆ ของลูกค้า เพื่อความสะดวกในการใช้บริการสำหรับลูกค้า และการจัดการธุรกิจสำหรับทางร้านที่จะมีระบบหลังบ้านให้กับทางร้านเพื่อดูแลข้อมูลที่ลูกค้าส่งมา สามารถช่วยเพิ่มความสะดวกสบายในด้านการจัดการรายละเอียดของลูกค้า และช่วยเพิ่มช่องทางติดต่อออนไลน์ให้กับทางร้าน

## 1.2 วัตถุประสงค์ของการวิจัย

1.2.1 เพื่อช่วยเพิ่มช่องทางการติดต่อออนไลน์ของร้านดีวารีแอดสปา

1.2.2 เพื่อช่วยให้ความสะดวกให้กับทางร้านในการจัดการข้อมูลลูกค้าที่มาใช้บริการร้านดีวารีแอดสปา

1.2.3 เพื่อช่วยให้ลูกค้าเข้าถึงบริการของทางร้านได้ง่ายขึ้น

## 1.3 ขอบเขตของการวิจัย

1.3.1 ขอบเขตด้านผู้ดูแลระบบและเจ้าหน้าที่

ผู้ดูแลระบบและเจ้าหน้าที่สามารถใช้งานระบบต่างๆ ดังนี้

1. จัดการข้อมูลพนักงาน
   1. ดูรายละเอียดข้อมูลที่เกี่ยวกับพนักงานในร้าน
   2. สามารถเพิ่ม ลบ แก้ไข ข้อมูลต่าง ๆ ของพนักงาน
2. จัดการข้อมูลสมาชิก
   1. ดูรายละเอียดข้อมูลที่เกี่ยวกับพนักงานในร้าน
   2. สามารถเพิ่ม ลบ แก้ไข ข้อมูลต่าง ๆ ของสมาชิก
3. จัดการบริการและแพ็กเกจ
   1. เพิ่ม ลบ แก้ไข ข้อมูลเกี่ยวกับบริการและแพ็กเกจของทางร้าน
   2. สามารถเลือกเปิดปิดรายการบริการและแพ็กเกจได้
4. ตรวจสอบการจอง
   1. สามารถตรวจสอบการจองของลูกค้าได้ว่าจองไว้ใน วัน/เดือน/ปี ที่เท่าไหร่
5. ตรวจสอบประวัติการใช้บริการ
   1. สามารถตรวจสอบประวัติการใช้บริการของลูกค้าได้ว่าลูกค้าแต่ละคนเคยใช้บริการอะไรของทางร้านไปบ้าง

1.3.2 ขอบเขตด้านผู้ใช้งาน

ผู้ใช้งานจะสามารถใช้งานระบบต่างๆ ดังนี้

1. สมัครสมาชิก / เข้าสู่ระบบ
   1. สามารถสมัครสมาชิกได้โดยในข้อมูลส่วนตัวของลูกค้า เช่น ชื่อ สกุล เพศ อายุ เบอร์โทร
   2. สามารถเข้าสู่ระบบเพื่อใช้งานทางระบบได้
2. บริการและแพ็กเกจ
   1. สามารถค้นหาและดูรายละเอียดของบริการและแพ็กเกจต่าง ๆ และ วัน/เดือน/ปี คิวที่ว่างในการให้บริการเพื่อทำการจองบริการ
   2. สรุปรายละเอียดของบริการและแพ็กเกจที่ทำการเลือกจองไว้และสรุปยอดราคาที่ต้องชำระ
   3. สามารถตรวจดูประวัติที่เคยมาใช้บริการกับทางร้านได้

## 1.4 ประโยชน์ที่คาดว่าจะได้รับ

1.4.1 สามารถช่วยเพิ่มช่องทางการติดต่อออนไลน์ของร้านดีวารีแอดสปา

1.4.2 สามารถช่วยให้ความสะดวกให้กับทางร้านในการจัดการข้อมูลลูกค้าที่มาใช้บริการร้านดีวารีแอดสปา

1.4.3 สามารถช่วยให้ลูกค้าเข้าถึงบริการของทางร้านได้ง่ายขึ้น

## 1.5 ระเบียบวิธีวิจัย

1.5.1 ศึกษาเอกสารและงานวิจัย

1.5.1.1 ศึกษาการใช้งานซอฟต์แวร์ต่าง ๆ ที่จะใช้งานในงานวิจัยนี้

1.5.1.2 ศึกษางานวิจัยที่เกี่ยวข้องที่มีการใช้งานซอฟต์แวร์เดียวกัน

1.5.2 วางแผนเค้าโครงงาน

1.5.2.1 วางแผนระบบ ฟังก์ชัน การใช้งาน และการทำงานต่าง ๆ ของระบบส่งเสริมการขายสำหรับร้านดีวารีสปา

1.5.3 ออกแบบระบบส่งเสริมการขายสำหรับร้านดีวารีสปา

1.5.3.1 ออกแบบระบบฐานข้อมูล

1.5.3.2 ออกแบบจอภาพ (User Interface)

1.5.4 พัฒนาระบบระบบส่งเสริมการขายสำหรับร้านดีวารีสปา

1.5.5 ประเมินประสิทธิภาพของระบบส่งเสริมการขายสำหรับร้านดีวารีสปา

## 1.6 ระยะเวลาการทำวิจัย

**ตารางที่ 1.1** ระยะเวลาการทำวิจัย

| หัวข้องาน | พ.ศ. 2567 | | | | | พ.ศ. 2568 | | |
| --- | --- | --- | --- | --- | --- | --- | --- | --- |
| ส.ค. | ก.ย. | ต.ค. | พ.ย. | ธ.ค. | ม.ค. | ก.พ. | มี.ค. |
| 1. เสนอหัวข้อโครงการวิจัย |  |  |  |  |  |  |  |  |
| 2. เก็บรวบรวมปัญหา ข้อมูล และความต้องการ |  |  |  |  |  |  |  |  |
| 3. วิเคราะห์ และออกแบบระบบงาน |  |  |  |  |  |  |  |  |
| 4. ออกแบบระบบฐานข้อมูล |  |  |  |  |  |  |  |  |
| 5. ออกแบบจอภาพ (User Interface) |  |  |  |  |  |  |  |  |
| 6. เขียนโปรแกรม และทดสอบระบบ |  |  |  |  |  |  |  |  |
| 7. ประเมินประสิทธิภาพของระบบ |  |  |  |  |  |  |  |  |
| 8. จัดทำเอกสาร |  |  |  |  |  |  |  |  |
| 9. สอบนำเสนอผลการดำเนินงานวิจัย |  |  |  |  |  |  |  |  |

## 1.7 สถานที่ทำการวิจัย

1.7.1 สาขาวิชาเทคโนโลยีสารสนเทศ คณะวิทยาศาสตร์และเทคโนโลยี มหาวิทยาลัย

เทคโนโลยีราชมงคลศรีวิชัย วิทยาเขตนครศรีธรรมราช

## 1.8 เครื่องมือการทำวิจัย

1.8.1 ฮาร์ดแวร์

1) คอมพิวเตอร์พกพา HP Laptop 15-e2000 (2J4V9AV)

1.1 หน่วยประมวลผลกลาง AMD Ryzen 5 5500U

1.2 หน่วยความจำ RAM 16 GB

1.3 หน่วยความจำ Storage 512GB

1.4 ระบบปฏิบัติการ Windows 11 Home / Arch Linux

1.8.2 ซอฟต์แวร์

1) โปรแกรม Visual Studio Code เป็น IDE ที่ใช้ในการเขียนโปรแกรม

2) บริการ LINE OA ใช้เป็นช่องทางในการใช้งานระบบของผู้ใช้

3) ภาษา PHP ใช้เป็นภาษาหลักในการพัฒนาระบบหลังบ้าน

4) ฐานข้อมูล MySQL ใช้เป็นฐานข้อมูลหลักของระบบ

5) VueJS ใช้ในการสร้างและจัดการส่วนติดต่อกับผู้ใช้ (User Interface)